Complex Muzeal Național „Moldova” Iași

Turneul „Dialogul Artelor – Tineri interpreți”
2023-08-29 16:00 - 17:30 (Europe/Bucharest) | Muzeul Memorial „Mihail Kogălniceanu”, Strada Mihail Kogălniceanu nr. 11, Iași, Iași, 700454, România
Muzeul Memorial „Mihail Kogălniceanu” din cadrul Complexului Muzeal Național „Moldova” Iași invită publicul, marți, 29 august 2023, de la ora 16.00, la un eveniment din seria „Dialogul Artelor – Tineri interpreți”, derulată de Asociația „Noesis Enesco” și Muzeul Național „George Enescu”.
Parte din proiectul „Întâlnirile Muzicale Internaționale «Georges Enesco» Tescani – Paris” (ediția a IX-a), Turneul „Dialogul Artelor – Tineri interpreți”, derulat cu susținerea UCIMR, are ca obiectiv promovarea tinerilor artiști, precum și a creației componistice contemporane.
Programul cuprinde un concert susținut de participanții la Master Class-ul de artă vocală de la Tescani 2023, condus de celebra mezzo-soprană Ruxandra Donose, pianista Alina Pavalache și regizoarea Anda Tabacaru; interpreți: Teodora Damian, soprană, pianistă; Bianca Manole, soprană; Marta Sârbu, soprană; Ilinca Pintilescu, soprană; Cezar Mititiuc, bas. Coordonator proiect și profesor îndrumător: pianista Alina Pavalache. În program, lucrări de: G. Enescu, A. Cherciu, F. Chopin, W.A. Mozart, J. Massenet, G. Verdi. De asemenea, publicul va putea admira lucrări ale artiștilor Marcel Lupșe, Irina Dascălu, Cristina Ciobanu și Tudor Marinescu, participanți la Tabăra de arte vizuale de la Tescani.
Intrarea la acest eveniment este liberă, în limita locurilor disponibile. Vă așteptăm cu drag!

Atelier artistic pentru pacienți
2023-08-30 16:30 - 18:00
Complexul Muzeal Național „Moldova”, în calitate de instituție care beneficiază de ACREDITARE ERASMUS (cod de acreditare 2020-1-RO01-KA120-ADU-095246) pentru perioada 2021-2027, își formează constant specialiștii, prin participarea la cursuri structurate și sesiuni de job shadowing, în cadrul căror aceștia își dezvoltă aptitudinile de mediere culturală către diverse categorii de public defavorizat.
În acest context, în colaborare cu Institutul Regional de Oncologie Iași și cu Asociația Bolnavilor de Cancer, în data de 30 august 2023, cu începere de la 16.30, va avea loc online un atelier artistic pentru pacienți, cu tema „Arta peisajului”, în cadrul căruia persoane suferinde de afecțiuni oncologice vor putea afla informații relevante despre o selecție de tablouri din Muzeul de Artă, după care vor fi invitați să experimenteze chiar ei lăsându-se inspirați de creațiile artistice vizionate. Acesta este primul eveniment dintr-o serie de astfel de activități care se vor derula în intervalul august – decembrie 2023, fiecare urmând a avea o tematică aparte.
Rolul educativ și social al muzeului se manifestă astfel într-un proces de democratizare culturală care implică accesibilizarea patrimoniului pentru toate categoriile de public, inclusiv pentru cei care se confruntă cu afecțiuni grave ale stării de sănătate. Cercetări în domeniu au arătat că aportul artei în planul de tratament și post-tratament poate influența pozitiv percepția durerii, a anxietății, a oboselii și depresiei, generând o stare de bine, de liniște sufletească. Stimularea creativității, a spiritului critic aduce încredere în propria persoană, în resursele de inventivitate și adaptabilitate, promovând îmbogăţirea intelectuală, cultural-istorică şi spirituală a participanților.
Atelierul online va beneficia de coordonarea de specialitate asigurată de d-na psiholog dr. Roxana Postolică.

Muzeul Etnografic al Moldovei este partener în proiectul Erasmus+ "Folk Art and Culture”
2023-09-03 10:00 - 2023-10-03 10:00
Muzeul Etnografic al Moldovei din cadrul Complexului Muzeal Național „Moldova” Iași este partener în proiectul Erasmus+ “Folk Art and Culture: Offering Educational Opportunities to Young People”, coordonat de Primăria orașului Pylis (Grecia).
Unul dintre rezultatele vizate în cadrul proiectului este un curs online, MOOC – Massive Open Online Course, adresat tinerilor adulți aflați în situații vulnerabile, echipa de proiect lucrând în prezent la realizarea acestuia.
Modulele de predare vor avea șase teme:• Istoria și conceptele de bază ale culturii populare• Folclor în Europa• Dimensiunea europeană a culturii populare• Comunicarea culturală• Dimensiunea economică a patrimoniul cultural muzeal din instituții și comunități• Managementul muzeelor și al altor instituții culturale.

Atelier cultural pentru seniori
2023-09-06 09:30 - 11:00 | Palatul Culturii Iași
Ca urmare a derulării de către Complexul Muzeal Național „Moldova” a unei suite de programe de formare, constând în cursuri structurate și sesiuni de job shadowing, în contextul Acreditării ERASMUS (cod de acreditare 2020-1-RO01-KA120-ADU-095246) pentru perioada 2021 – 2027, specialiștii instituției organizează în data de 6 septembrie 2023, de la ora 9.30, un nou atelier cultural pentru seniori.
Tema aleasă se intitulează „Palatul Culturii: artă și arhitectură”, iar participanții sunt persoane care provin de la Căminul de Pensionari „Sfânta Cuvioasă Parascheva” din cadrul Direcției de Asistență Socială Iași.
Prin aceste activități ne propunem să aducem cultura cât mai aproape de persoanele defavorizate și să contribuim prin specificul activităților muzeale la asigurarea gradului de demnitate și respect necesar fiecărei persoane, indiferent de vârstă sau condiție socială.

Un nou atelier artistic pentru seniori la Palatul Culturii din Iași
2023-09-07 10:30 - 12:30
În calitate de beneficiar al ACREDITĂRII ERASMUS pentru perioada 2021-2027 (cod 2020-1-RO01-KA120-ADU-095246), Complexul Muzeal Național „Moldova” are oportunitatea de a dezvolta competențe specifice în rândul personalului propriu prin participarea la cursuri structurate și sesiuni de job shadowing.
Continuând colaborarea cu Asociația AFECT din Iași, în data de 7 septembrie 2023, cu începere de la 10.30, la Palatul Culturii se va desfășura un atelier artistic pentru seniori, cu tema „Ceramica pictată a culturii Cucuteni”, în cadrul căruia persoanele de vârsta a treia participante la eveniment vor lua contact cu expoziția dedicată acestei civilizații eneolitice la Muzeul de Istorie a Moldovei, iar ulterior, în spațiul rezervat pedagogiei muzeale, inspirându-se din motivele artistice preistorice vor decora un obiect ceramic ce le va rămâne ca amintire.
Prin astfel de demersuri, ne propunem să aducem cultura cât mai aproape de inimile tuturor.

Program special al Muzeului de Sit Arheologic, la „Cucuteni Jazz Fest”
2023-09-09 12:00 - 2023-09-10 20:00
Complexul Muzeal Național „Moldova” – Muzeul de Istorie a Moldovei este partener în derularea celei de-a doua ediții „Cucuteni Jazz Fest”, eveniment organizat de Asociaţia CartelArte LM, cu sprijinul Consiliului Judeţean Iaşi, în perioada 8 – 10 septembrie 2023, pe platoul de la Muzeul de Sit Arheologic din Cucuteni (județul Iași).
Programul festivalului include activități diverse, de la concerte și sesiuni de jazz master class, la ateliere de ceramică de tip Cucuteni, de luterie, bijuterie sau colaj, expoziții de cămăși cu altiță, realizate manual de Comunitatea „Măiestria”, ateliere și prezentare scuturi și arme tradiționale dacice, programe distractive pentru copii etc.
În acest context, Muzeul de Sit Arheologic de la Cucuteni va avea program special în zilele de 9 și 10 septembrie și va putea fi vizitat în intervalul orar 12.00 – 20.00 (ora 19.30, ultima intrare; preț bilet: 12 lei/ preț întreg; 6 lei, cu reducere pentru pensionari; 3 lei pentru studenți; în vacanțele școlare, intrarea este gratuită pentru elevii cu vârsta până la 18 ani).
Concertele se vor desfășura în fiecare seară, începând cu ora 19.00, după cum urmează:
• vineri, 8 septembrie: Dixit; Graiu; ET Jazzperience;
• sâmbătă, 9 septembrie: Pamela.avi; Sozo Proiect (România/ Belgia); Liviu Mărculescu Jazz Unit (România/ Marea Britanie/ Elveția);
• duminică, 10 septembrie: Academic Jazz Group; Cătălin Milea (Sonoterra Ensemble); Jazú.
Concertele vor fi prezentate de jazzologul Florian Lungu, realizator de emisiuni de radio şi de televiziune.
Intrarea la festival este liberă. Programul poate fi consultat pe paginile de social media Cucuteni Jazz Fest și pe www.cucutenijazzfest.eu.

Prima întâlnire transnațională în cadrul proiectului Erasmus+ ”Folk Art & Culture: offering educational opportunities to young people”
2023-09-11 08:00 - 2023-10-04 18:00
Complexul Muzeal Național „Moldova” Iași, prin Muzeul Etnografic al Moldovei și Secția Relații publice, marketing, logistică, proiecte, programe, participă la proiectul Erasmus+ ”Folk Art & Culture: offering educational opportunities to young people”, coordonat de Municipalitatea Pyli, Grecia, ceilalți parteneri fiind Centrul de Dezvoltare din Tesalia, Grecia, Universitatea Kadir Has din Istanbul, Turcia și Mercato delle Gaite, din Bevagna, Italia.
Până în prezent, partenerii proiectului s-au întâlnit online pentru a proiecta conținutul MOOC-ului care va fi realizat în cadrul proiectului și, în curând, în intervalul 2-3 octombrie 2023, se vor întâlni față în față la sediul liderului de proiect.
***
Moldova National Museum Complex of Iași, Romania, through the Ethnographic Museum of Moldavia and the PR and Projects Department, is taking part in the Erasmus+ Project ”Folk Art & Culture: offering educational opportunities to young people”, coordinated by the Municipality of Pyli, Greece, the other partnes being the Developmental Center of Thessaly, Greece, Kadir Has Universitesi of Istanbul, Turkey and Mercato delle Gaite of Bevagna, Italy.
Project partners have so far met online on several occasions to design the content of the MOOC that will be achieved as part of the project and soon, on 2-3 October 2023, will also meet face to face on the premises of the project leader.

„Amintiri dintr-o vară” în Salonul Muzeului Memorial „Mihail Kogălniceanu”
2023-09-23 11:00 - 13:00
Muzeul Memorial „Mihail Kogălniceanu” din cadrul Complexului Muzeal Național „Moldova” Iași, în parteneriat cu Asociatia Artwork Atelier Iași, organizează sâmbătă, 23 septembrie 2023, începând cu ora 11.00, în Salonul de Muzică, recitalul instrumental „Amintiri dintr-o vară”.
Programul cuprinde lucrări din literatura muzicală universală, protagoniștii acestui eveniment fiind elevi participanți la cursurile Asociației Artwork Atelier Iași, coordonați de prof. Diana Roman, prof. Mirela Palamariu, prof. Simona Casiean și prof. Ramona Tumurug.
Intrarea este liberă, în limita locurilor disponibile. Vă așteptăm cu drag!

Un nou atelier artistic pentru pacienți
2023-09-27 15:00 - 16:30 | Eveniment ONLINE
Complexul Muzeal Național „Moldova” Iași, în calitate de instituție care beneficiază de ACREDITARE ERASMUS în domeniul educației adulților (cod de acreditare 2020-1-RO01-KA120-ADU-095246) pentru perioada 2021-2027, organizează în parteneriat cu Institutul Regional de Oncologie Iași, cu sprijinul Asociației Bolnavilor de Cancer, o serie de ateliere, atât online cât și față în față, dedicate persoanelor cu afecțiuni oncologice, în demersul comun de a aduce starea de bine în viața celor aflați în suferință.
În acest context, în data de 27 septembrie 2023, cu începere de la 15.00, va avea loc online un atelier artistic pentru pacienți, cu tema „Tu, eu și florile”, în cadrul căruia participanții vor beneficia de o introducere în universul floral al tablourilor din spațiile Muzeului de Artă, după care vor fi invitați să experimenteze chiar ei, lăsându-se inspirați de tablourile și informațiile aferente furnizate.
Atelierul online va beneficia de coordonarea de specialitate asigurată de d-na psiholog dr. Roxana Postolică.

A doua întâlnire a proiectului „Codes of Cultural Heritage” derulată online
2023-09-28 18:30 - 21:00
A doua întâlnire a proiectului Erasmus Plus „Codes of Cultural Heritage” a fost programată a se derula online, prin platforma Zoom, pentru a contribui la limitarea amprentei de carbon specifice activităților transnaționale.
Astfel că, în data de 28 septembrie 2023, Complexul Muzeal Național „Moldova” a fost gazda virtuală, prin platforma zoom, a celei de-a doua întâlniri de proiect care a vizat stabilirea ultimelor detalii legate de activitățile de învățare de la Braga și de la Bruxelles, precum și necesitatea stabilirii datelor exacte pentru mobilitățile ce vor avea loc în 2024.
Pentru detalii suplimentare despre proiect, vizitați website-ul Home – Codes of Cultural Heritage
Ne puteți urmări și pe social media:
https://www.facebook.com/CodesofCulturalHeritage
https://twitter.com/@cch_hubs
https://instagram.com/codes_of_cultural_heritage?igshid=YmMyMTA2M2Y=

Șezătoare la Muzeul Viei și Vinului din Hârlău: „Povestea fuiorului și a straielor populare românești”
2023-09-29 13:00 - 15:00 | Muzeul Viei și Vinului din Hârlău
Muzeul Viei și Vinului din Hârlău, din cadrul Complexului Muzeal Național „Moldova” Iași, în parteneriat cu Liceul Tehnologic Hârlău, organizează vineri, 29 septembrie 2023, de la ora 13.00, șezătoarea cu tema „Povestea fuiorului și a straielor populare românești”.
Manifestarea își propune să aducă în atenția tinerelor generații tehnica de lucru folosită de femeile de altădată, pentru a croi și împodobi cămășile tradiționale. De asemenea, participanții vor afla informații despre modalitatea arhaică de vopsire cu pigmenți vegetali a materiei prime folosite în industria casnică.
Ca la orice șezătoare, deși timpul lor în lumea satelor încă nu a venit, evenimentul va fi însoțit de cântece populare, glume și voie bună.
Participanții la șezătoare vor fi îndrumați de Zamfira Boboc, meșter popular din satul Slobozia, comuna Deleni, și de profesorul Bogdan Furtună.
Vă așteptăm cu drag!

Prelegere filosofică: „Egiptul antic. Idei vechi pentru timpul prezent”
2023-10-15 14:00 - 15:30 | Muzeul „Poni – Cernătescu”, Str. Mihail Kogălniceanu nr. 7B, Iași, Romania
Muzeul Științei și Tehnicii „Ștefan Procopiu” din cadrul Complexului Muzeal Național „Moldova” Iași, în parteneriat cu Asociația „Noua Acropolă” – Filiala Iași, organizează sâmbătă, 14 octombrie 2023, de la ora 14.00, la Muzeul „Poni-Cernătescu”, o nouă prelegere filosofică: „Egiptul antic. Idei vechi pentru timpul prezent”.
Civilizație legendară care impresionează prin frumusețea și monumentalitatea piramidelor, a templelor, a statuilor și a altor mărturii arheologice, Egiptul antic rămâne sursa a numeroase interogații. Care a fost mentalitatea celor care au dat naștere acelor opere magnifice? Ce se află dincolo de acestea? Prelegerea propune publicului o scurtă incursiune în cultura egipteană și întâlnirea cu idei care ar putea oferi o altfel de perspectivă asupra vieții.
Prezentarea va fi susținută de Alina Avătămăniței și Marius Andro. Intrarea la acest eveniment este liberă, în limita locurilor disponibile.
Vă așteptăm cu drag!

Povestea unei statui - Atelier online de desen destinat pacienților
2023-10-17 16:00 - 17:30
Complexul Muzeal Național „Moldova”, în parteneriat cu Institutul Regional de Oncologie Iași și Asociația Bolnavilor de Cancer, propune pacienților oncologici un nou atelier online, în data de 17 octombrie 2023, cu începere de la orele 16.00.
De această dată, tema aleasă este „Povestea unei statui”, în cadrul atelierului participanții beneficiind de o scurtă introducere privitoare la evoluția și rolul statuilor de-a lungul timpului, precum și de prezentarea vieții și activității lui Dimitrie Tronescu. Cea de-a doua parte a atelierului, practică, este axată pe realizarea unui desen, având ca sursă de inspirație sculptura „România Independentă”, din patrimoniul Muzeului de Artă, expusă în Sala Voievozilor de la Palatul Culturii.
Grupul de pacienți participanți la atelier beneficiază de coordonarea de specialitate oferită de d-na psiholog dr. Roxana Postolică.
Atelierul din data de 17 octombrie continuă demersurile menite a consolida eforturile de accesibilizare a patrimoniului, în concordanță cu obiectivele ACREDITĂRII ERASMUS pentru perioada 2021-2027 (cod 2020-1-RO01-KA120-ADU-095246) obținute de Complexul Muzeal Național „Moldova” Iași.

Eveniment de prezentare a rezultatelor celei de a doua campanii de săpături arheologice de la Dobrovăț
2023-10-18 11:00 - 13:00
În perioada 2019 – 2023, Complexul Muzeal Național „Moldova” Iași și Institutul de Arheologie din cadrul Academiei Române – Filiala Iași au derulat, în colaborare cu Institutul de Arheologie din Beijing din cadrul Academiei de Științe Sociale a Chinei și Institutul Municipal de Patrimoniu Cultural și Arheologie din Zhengzhou – China, un proiect de anvergură internațională, ce a vizat efectuarea de săpături arheologice sistematice la Dobrovăț, Iași.
Miercuri, 18 octombrie 2023, de la ora 11.00, în Sala „Ștefan Procopiu” de la Palatul Culturii, va avea loc evenimentul de prezentare a rezultatelor celei de a doua campanii de săpături arheologice de la Dobrovăț, desfășurată în perioada iunie – septembrie 2023.
Evenimentul va fi prezentat de cercetătorii dr. Magda Lazarovici și dr. Gheorghe Lazarovici, alături de dr. Lăcrămioara Stratulat, Director General Adjunct al Complexului Muzeal Național „Moldova” Iași.

MUST-ul de Arhitectură 2023 la Palatul Culturii din Iași
2023-10-19 11:00 - 2023-10-20 18:00
Complexul Muzeal Național „Moldova” Iași anunță, în calitate de partener, desfășurarea MUST-ului de Arhitectură 2023, un eveniment arhitectural de amploare organizat de filiala Iași a Ordinului Arhitecților din România.
Ediția aceasta va avea ca temă generală Tomorrow MUST, o reflexie a efemerității prezentului și a modului în care arhitecții își imaginează spațiile pentru nevoile societății de mâine.
Evenimentul va fi dedicat deopotrivă arhitecților, dar și autorităților, profesioniștilor în domeniu și publicului larg care va vedea prin alți ochi construcțiile care definesc spațiul urban, printre invitați fiind reprezentanți ai autorităților locale și regionale, reprezentanți ai agențiilor și direcțiilor județene, ai mediului academic și cultural, parteneri tradiționali ai OAR Iași, dar și reprezentanți ai OAR național și ai altor filiale teritoriale.
Astfel, în perioada 19 – 20 octombrie 2023, la Palatul Culturii – Sala „Henri Coandă”, vor avea loc conferințe dedicate atât specialiștilor, cât și publicului larg, după următorul program:– 19 octombrie 2023, ora 11.00 – MUST Connect – New Iași Architecture, serie de prelegeri și prezentări ale celor mai importante proiecte ieșene și arhitecți ieșeni din ultimii ani, alături de invitați speciali;– 20 octombrie 2023, ora 15.00 – MUST Evolve – New Iași Architecture (concept produs împreună cu SHARE architects), eveniment la care va participa o serie importantă de arhitecți internaționali ce vor prezenta ultimele tendințe și tehnologii din practica arhitecturală.
Începând cu prima ediție din anul 2015, “MUST-ul de Arhitectură” a devenit un eveniment important în sfera culturală a Iașului și a Moldovei, reunind arhitecți, artiști și oameni de cultură.

Proiectul educațional „Valori Culturale Românești”, ediția a XXV-a
2023-10-21 10:00 - 12:00 | Palatul Culturii Iași
În perioada 20-22 noiembrie 2023, la Iași, se desfășoară cea de-a XXV-a ediție a Proiectului educațional „Valori Culturale Românești”, manifestare de tradiție organizată de Colegiul Național „Mihai Eminescu” Iași, în parteneriat cu Seminarul Teologic Liceal Ortodox „Veniamin Costachi” de la Mănăstirea Neamț.
Această ediție aniversară este dedicată marelui cărturar român Dimitrie Cantemir și contribuției acestuia la patrimoniul cultural european și național. Omagierea omului de cultură, cunoașterea si prețuirea pentru remarcabilele contribuții în domenii culturale atât de diverse reprezintă un obiectiv al acestei manifestări.
De asemenea, o altă temă abordată este consacrată locului și rolului românilor în lume. Națiune aflată la interferența Orientului și a Occidentului, românii reprezintă o Civilizație de sinteză, care poate să ofere celor interesați învățăminte și sugestii utile în înțelegerea realităților istorice și culturale atât de contradictorii specifice sud-estului Europei.
„România în lume” este titlul conferinței susținute de prof. univ. dr. Gheorghe Iacob, invitatul de onoare al acestei ediții, eveniment ce va avea loc sâmbătă, 21 octombrie 2023, ora 10.00, la Palatul Culturii – Sala Voievozilor.
Conferința va fi urmată de o dezbatere care își propune să evidențieze importanța românilor într-o regiune a Europei dominată de interese și influențe contradictorii.
La Palatul Culturii participanții vor putea vizita expoziția „Nicolae Iorga – 150 de ani de la naștere”, deschisă în spațiile Muzeului de Istorie a Moldovei din cadrul Complexului Muzeal Național „Moldova” Iași.
Această tradițională manifestare culturală cu un puternic caracter interdisciplinar are ca obiectiv esențial dezvoltarea patriotismului prin prezentarea adevărului istoric, evidențiind rolul personalităților care au contribuit la făurirea și modernizarea României Întregite.
Proiectul educațional „Valori Culturale Românești” este organizat în parteneriat cu: Mitropolia Moldovei și Bucovinei, Universitatea „Alexandru Ioan Cuza” Iași – Facultatea de Istorie și Facultatea de Teologie Ortodoxă „Dumitru Stăniloae”, Complexul Muzeal Național „Moldova” Iași, Arhivele Naționale Iași, Inspectoratul Școlar Județean Iași, Institutul „Sfântul Nicolae” Iași și Asociația „Oltea Doamna” Iași.În perioada 20-22 noiembrie 2023, la Iași, se desfășoară cea de-a XXV-a ediție a Proiectului educațional „Valori Culturale Românești”, manifestare de tradiție organizată de Colegiul Național „Mihai Eminescu” Iași, în parteneriat cu Seminarul Teologic Liceal Ortodox „Veniamin Costachi” de la Mănăstirea Neamț.
Această ediție aniversară este dedicată marelui cărturar român Dimitrie Cantemir și contribuției acestuia la patrimoniul cultural european și național. Omagierea omului de cultură, cunoașterea si prețuirea pentru remarcabilele contribuții în domenii culturale atât de diverse reprezintă un obiectiv al acestei manifestări.
De asemenea, o altă temă abordată este consacrată locului și rolului românilor în lume. Națiune aflată la interferența Orientului și a Occidentului, românii reprezintă o Civilizație de sinteză, care poate să ofere celor interesați învățăminte și sugestii utile în înțelegerea realităților istorice și culturale atât de contradictorii specifice sud-estului Europei.
„România în lume” este titlul conferinței susținute de prof. univ. dr. Gheorghe Iacob, invitatul de onoare al acestei ediții, eveniment ce va avea loc sâmbătă, 21 octombrie 2023, ora 10.00, la Palatul Culturii – Sala Voievozilor.
Conferința va fi urmată de o dezbatere care își propune să evidențieze importanța românilor într-o regiune a Europei dominată de interese și influențe contradictorii.
La Palatul Culturii participanții vor putea vizita expoziția „Nicolae Iorga – 150 de ani de la naștere”, deschisă în spațiile Muzeului de Istorie a Moldovei din cadrul Complexului Muzeal Național „Moldova” Iași.
Această tradițională manifestare culturală cu un puternic caracter interdisciplinar are ca obiectiv esențial dezvoltarea patriotismului prin prezentarea adevărului istoric, evidențiind rolul personalităților care au contribuit la făurirea și modernizarea României Întregite.
Proiectul educațional „Valori Culturale Românești” este organizat în parteneriat cu: Mitropolia Moldovei și Bucovinei, Universitatea „Alexandru Ioan Cuza” Iași – Facultatea de Istorie și Facultatea de Teologie Ortodoxă „Dumitru Stăniloae”, Complexul Muzeal Național „Moldova” Iași, Arhivele Naționale Iași, Inspectoratul Școlar Județean Iași, Institutul „Sfântul Nicolae” Iași și Asociația „Oltea Doamna” Iași.

Triplă lansare de carte la Muzeul Unirii din Iași
2023-10-22 12:00 - 14:00 | Muzeul Unirii, Strada Alexandru Lăpușneanu nr. 14, Iași, 700057, România
Muzeul Unirii din cadrul Complexului Muzeal Național „Moldova” Iași invită publicul la o triplă lansare de carte, purtând semnătura scriitoarei Nina Gonța, eveniment care va avea loc duminică, 22 octombrie, ora 12.00.
Volumele „Ultima etapă (însemnări dintr-un cămin de bătrâni)”, „Replici sau Gândesc… ca mine” și Antologie, vol. 3. Cronică. Cenaclul „Ia`și scrie”, ședințele nr. 50-55, vor fi prezentate de Vasile Fluturel, Grigore Tinică, Iulia Ralia și Titi Nechita, moderatorii întâlnirii fiind Paul Celmare și Ana Ștefănică.
Evenimentul va fi urmat de un program literar-muzical, susținut de membrii Cenaclului literar-artistic „POESIS” din Săveni (jud. Botoșani), coordonați de Mirela Butacu și Flavius Alin Damean, precum și de un recital al Grupului vocal NOI (coordonator: Ana Ștefănică), alături de soliștii: Nina Munteanu, Andrei Fanaragiu, Maria Tovba, Ana Ștefănică, Paul Celmare, Alex Horațiu, Ana Postolachi.
Evenimentul este organizat în colaborare cu Primăria Orașului Săveni (jud. Botoșani), Societatea Cultural-Artistică „Arlechin” și Asociația Județeană a Profesorilor de Limbă și Literatură Română Botoșani.

Activitate de învățare la Braga în cadrul proiectului „Codes of Cultural Heritage”
2023-10-23 11:00 - 2023-10-26 19:00 | Braga, Braga, Portugalia
Proiectul „Codes of Cultural Heritage” continuă cu o nouă activitate de învățare, mixtă de această dată, dedicată atât personalului cât și elevilor.
Desfășurată în perioada 23-26 octombrie, evenimentul a fost organizat de Agrupamento de Escolas Alberto Sampaio, din Braga, Portugalia, iar participanții au reprezentat toate instituțiile partenere în proiect: Școala Generală Nr. 117 din București (lider), Ecole Fondamentale de l’Héliport din Bruxelles, Belgia, Varna Regional Museum of History din Bulgaria, Centro Sperimentale di Fotografia Adams din Roma Italia, Complexul Muzeal Național „Moldova” Iași, România și İstanbul STEAM Bilim Teknoloji Eğitim Kültür Sanat Derneği din Turcia.
Activitatea a inclus prezentări ale patrimoniului cultural realizate de elevi ai școlilor participante și vizite de învățare la cele mai importante obiective muzeale din Braga.
Pentru detalii suplimentare, vizitați website-ul proiectului Home – Codes of Cultural Heritage
Ne puteți urmări și pe social media:
https://www.facebook.com/CodesofCulturalHeritage
https://twitter.com/@cch_hubs
https://instagram.com/codes_of_cultural_heritage?igshid=YmMyMTA2M2Y=

Atelier DICE „Arta scrisului ca mărturie a istoriei”
2023-10-25 10:00 - 2023-12-08 11:30 | Palatul Culturii
Complexul Muzeal Național „Moldova” Iași, prin Secția Relații Publice, Marketing, Logistică, Proiecte, Programe, cu sprijinul Muzeului de Istorie a Moldovei, organizează începând cu data de 4 octombrie 2023, o nouă serie de ateliere DICE: „Arta scrisului ca mărturie a istoriei”.
Atelierul de scriere artistică este dedicat expoziției – eveniment „Nicolae Iorga – 150 de ani de la naștere”, care poate fi vizitată la Palatul Culturii până pe 7 ianuarie 2024 – un proiect derulat în parteneriat cu Muzeul Național de Istorie a României, Institutul de Istorie „Nicolae Iorga” al Academiei Române, Arhivele Diplomatice ale Ministerului Afacerilor Externe și Arhivele Naționale Iași.
Mai mult decât o lecție de caligrafie, atelierul va oferi o privire de ansamblu asupra vieții istoricului și omului politic Nicolae Iorga, prin intermediul unei scurte vizite în expoziție, unde va fi prezentat contextul istoric și cultural în care a trăit Nicolae Iorga, precum și influența sa asupra României moderne. În a doua parte a activității, în Sala de Educație Muzeală, participanții vor avea la dispoziție foi de caligrafie, toc cu peniță și tuș, pentru a-și scrie propria diplomă de participare la atelier, în stilul acelor vremuri.
Atelierul, cu o durată de 90 de minute, se adresează participanților cu vârsta peste 10 ani, grupurile fiind de minimum 5 – maximum 20 de persoane. Prețul unui bilet este de 30 de lei/ persoană. Programările se pot face la numărul de telefon 0232. 275. 979, interior 116 sau prin mesaj privat pe pagina de Facebook Atelierele DICE, cu cel puțin o zi înainte.

Un nou atelier artistic pentru pacienți: Peisajul marin
2023-10-31 16:30 - 18:00 | Online
Complexul Muzeal Național „Moldova” continuă cooperarea cu Institutul Regional de Oncologie Iași și cu Asociația Bolnavilor de Cancer și organizează marți, 31 octombrie 2023, de la orele 16.30, un nou atelier artistic online dedicat pacienților oncologici.
Tema propusă de această dată este PEISAJUL MARIN, iar data aleasă pentru susținerea atelierului nu este întâmplătoare, 31 octombrie fiind celebrată ca ZIUA MĂRII NEGRE. În cadrul atelierului, vor fi valorificate în scop educațional o selecție de tablouri care redau peisaje marine, din colecțiile Muzeului de Artă, precum și informații din domeniul geografic, care permit o mai bună cunoaștere a acestui spațiu maritim, consacrat drept atracție constantă pentru artiști de-a lungul timpului.
Complexul Muzeal Național „Moldova” este instituție care beneficiază de ACREDITARE ERASMUS în domeniul educației adulților (cod de acreditare 2020-1-RO01-KA120-ADU-095246) pentru perioada 2021-2027, iar în acest context își propune să sporească accesibilitatea muzeală către diferite categorii de public aflate în situații dificile.
Atelierul online va beneficia de coordonarea de specialitate asigurată de d-na psiholog dr. Roxana Postolică.

Conferința internațională „MediCult: Medierea culturală - implicații, oportunități, resurse”, ediția a II-a
2023-11-03 09:30 - 2023-11-04 17:00
Conferința internațională anuală „MediCult: Medierea culturală – implicații, oportunități, resurse” are drept obiectiv crearea unui spațiu de reflecție comun între profesioniștii din structurile culturale din România și din străinătate, declinând multiplele fațete pe care le presupune medierea culturală, în contextul extins al evoluției și mutației misiunilor instituțiilor culturale din zilele noastre.
Astfel, în zilele de 3 și 4 noiembrie 2023, la Palatul Culturii din Iași, în Sala „Ștefan Procopiu”, în cadrul celei de-a doua ediții a acestui eveniment, specialiști din țară și din străinătate vor prezenta, în format hibrid, lucrări privind politicile de accesibilitate în muzee și alte structuri culturale, cu accent pe noi perspective și provocări ale accesibilității instituțiilor culturale, precum și exemple de bune practici menite, pe de o parte, să faciliteze accesul la colecții pentru un public cât mai larg și diversificat, iar pe de altă parte să permită o comparație între practicile și învățămintele acumulate în domeniu în diferite instituții și țări.
Accesibilitatea va fi tratată sub toate aspectele, de la accesibilitatea fizică a clădirilor-monument care adăpostesc adesea muzee pretutindeni în lume, la crearea de dispozitive de mediere pentru un conținut adaptat vizitatorilor în situație de handicap – motor, mental, vizual sau auditiv. Programul va include, de asemenea, demonstrații practice ale modului în care accesul la artă și cultură în general poate contribui la starea de bine a celor suferinzi.
Deschiderea oficială va avea loc vineri, 3 noiembrie 2023, ora 9.30.
Vă așteptăm cu drag!
Mai multe informații (pdf.): Program MediCult_2023

Eveniment de diseminare în cadrul proiectului Erasmus Plus „iNTANGIBLE: digitizing intangible cultural heritage amidst the digital shift”
2023-11-03 17:00 - 19:00 | Palatul Culturii
Complexul Muzeal Național „Moldova”, în calitate de lider al proiectului Erasmus Plus în domeniul educației și formării profesionale, intitulat „iNTANGIBLE: digitizing intangible cultural heritage amidst the digital shift”, cod proiect 2021-1-RO01-KA220-VET-000034794, anunță organizarea în data de 3 noiembrie 2023, cu începere de la ora 17.00, la Palatul Culturii din Iași, în Sala „Ștefan Procopiu”, a evenimentului de diseminare programat a avea loc la finalul perioadei de implementare.
Proiectul „iNTANGIBLE: digitizing intangible cultural heritage amidst the digital shift” are la bază un parteneriat de cooperare finanțat prin programul Erasmus Plus al Uniunii Europene, acțiunea cheie 2, parteneri fiind Academia Română – Filiala Iași, prin Institutul de Filologie Română „A. Philippide” – Departamentul de Etnologie, organizația Innovation Hive, din Larissa, Grecia, Radiona Makerspace din Zagreb, Croația și StandOutEdu din Nicossia, Cipru. Scopul proiectului este să vină în întâmpinarea cerințelor în creștere din sectorul patrimoniului cultural imateriale prin dezvoltarea unui cadru inovator pentru digitizarea patrimoniului, precum și prin furnizarea de instrumente de formare în domeniul prezervării patrimoniului prin digitizare, promovare și accesibilizare.
În cadrul evenimentului de diseminare reprezentanți ai Muzeului Etnografic al Moldovei și ai Secției Relații publice, marketing, logistică, proiecte, programe vor prezenta principalele rezultate ale proiectului, cu scopul de a le duce mai departe, în comunitate, și de a transmite cunoștințele dezvoltate în acest context către un număr cât mai mare de beneficiari finali.
Cu acest prilej, va fi lansat „iNTANGIBLE: Digitizarea patrimoniului cultural imaterial în contextul tranziției digitale. Manual pentru specialiști”, semnat Ioana Baskerville și Adina Hulubaș, cercetători ai Academiei Române – Filiala Iași. Manualul include contribuții de la întreaga echipă de proiect și este publicat prin grija Editurii Palatul Culturii din structura liderului de proiect.
Vă așteptăm cu drag!
Mai multe informații (pdf.): Program Eveniment diseminare iNTANGIBLE 2023

The War to End All Wars - The Movie la Palatul Culturii din Iași și Palatul „Cuza” de la Ruginoasa
2023-11-04 10:30 - 2023-11-19 15:30
Complexul Muzeal Național „Moldova” Iași se află printre cele peste 100 de instituții muzeale din 27 de țări, respectiv 3 din România, care se alătură unui demers ce combină muzica și istoria pentru a inspira și a educa publicul, în cadrul unui proiect desfășurat simultan în întreaga lume, în perioada 4 – 19 noiembrie 2023.
Trupa suedeză de heavy metal SABATON a lansat în iunie 2023 HISTORY ROCKS, o inițiativă caritabilă globală, în centrul căreia se află noul film de animație al trupei, The War to End All Wars – The Movie. Filmul este o continuare vizuală a celui mai recent album de studio al trupei, intitulat The War to End All Wars, inspirat de fapte și oameni din Primul Război Mondial.
În intervalul susmenționat, Complexul Muzeal Național „Moldova” Iași va organiza proiecții ale acestei producții de animație, la Palatul Culturii din Iași și la Palatul „Alexandru Ioan Cuza” de la Ruginoasa, în programul de funcționare al muzeelor (luni și marți, închis).
Unul dintre obiectivele fundamentale ale acestui proiect inedit este să aducă în prim-plan Primul Război Mondial și semnificația acestuia pentru omenire. Perioada de difuzare a filmului în toate muzeele partenere a fost stabilită astfel încât să marcheze cea de-a 105-a aniversare a Zilei Armistițiului – 11 noiembrie 1918 – data la care Imperiul German și puterile Antantei au pus capăt Primului Război Mondial.
Filmul este rezultatul multor ani de muncă asiduă și de cercetare avansată, fiind realizat în parteneriat cu Yarnhub, un studio de animație axat pe conținut istoric. Având o durată de 67 de minute, acest film muzical animat este realizat în limba engleză, fiind difuzat cu subtitrări în limbile naționale ale țărilor participante la proiect.
HISTORY ROCKS: THE WAR TO END ALL WARS – THE MOVIE are, de asemenea, misiunea de a amplifica vizibilitatea muzeelor din lumea întreagă și de a încuraja publicul să se implice în activitățile acestora.
În România, filmul va fi difuzat și de Muzeul Național de Istorie a României și de Muzeul Militar Național, în timp ce, la nivel global, au răspuns afirmativ proiectului inițiat de trupa Sabaton peste 100 de muzee din Australia, Belgia, Bosnia & Herțegovina, Belgia, Brazilia, Bulgaria, Canada, Croația, Danemarca, Finlanda, Franța, Germania, Lituania, Norvegia, Noua Zeelandă, Olanda, Polonia, Portugalia, Regatul Unit al Marii Britanii și Irlandei de Nord, Republica Cehă, Serbia, Slovacia, Slovenia, Spania, Statele Unite ale Americii, Suedia, Ungaria. Lista completă, actualizată, a tuturor instituțiilor participante poate fi consultată pe The War To End All Wars – The Movie | November 2023 (sabaton.net)
Filmul de animație readuce în atenție următoarele momente și personajele istorice reale, totul pe fundalul muzical imersiv asigurat de formația Sabaton:

Bătălia de pe Iser (1914) – Belgia;
Milunka Savić (1888-1973) – Serbia
Armistițiul de Crăciun (1914) – Frontul de Vest
Prima unitate Stormtrooper autorizată pe Frontul de Vest (1915) – Franța
Cuirasatul britanic HMS Dreadnought – Marea Nordului
Sir Adrian Carton de Wiart (1880-1963) – Coasta Franței
Bătălia pentru Vârful Col di Lana (1916) – Muntele Marmolada
Bătălia de la Doiran (1917) – Frontul Macedonian
Regimentul de Infanterie american Harlem Hellfighters trimis în luptă în Primul Război Mondial (1917) – Franța

Complexul Muzeal Național „Moldova” Iași invită publicul să vizioneze producția de animație The War to End All Wars – The Movie, în perioada 4 – 19 noiembrie, de la orele 10.30, 12.30 și 14.30. La Palatul Culturii, primele proiecții ale filmului vor avea loc sâmbătă, 4 noiembrie 2023, în Sala Voievozilor, iar ulterior în Sala „I.D. Berindei”, de la aceleași ore. Accesul se face în baza biletului la oricare din muzeele din Palatul Culturii, respectiv la Palatul „Alexandru Ioan Cuza” de la Ruginoasa.

LISTA MUZEELOR PARTICIPANTE

AUSTRALIA
Army Museum of South Australia
BELGIA
Plugstreet 14-18
Talbot House
BOSNIA & HERZEGOVINA
Завичајни музеј Градишка / Homeland Museum of Gradiška
BRAZILIA
Museu do Expedicionário
Museu Militar do Comando Militar do Sul
BULGARIA
Pazardzhik Regional Museum
CANADA
Heritage Lower Saint Lawrence
Millet & District Museum, Archives & Visitor Services
Rocky Mountain House Museum
THEMUSEUM
CROAȚIA
Gradski muzej Varaždin
Muzej vojne i ratne povijestiSIsak Municipal Museum
REPUBLICA CEHĂ
Military Muzeum Generála Sergěje Jana Ingra
Muzeum a vzdělávací centrum čs. legií/Československých legií
Patton Memorial Pilsen
Vojenské muzeum Chuchelná
DANEMARCA
Mosede Fort, Danmark 1914-18
Museum Skanderborg
Sønderborg Castle
FINLANDA
The Parola Armour Museum
Tornionlaakson museo – Tornedalens museum
FRANȚA
Hôtel national des Invalides Musée de l´Armée
Historial franco-allemand du Hartmannswillerkopf
Musée des blindés et de la cavalerie
Musée Pierre-Noël de Saint-Dié-des-Vosges
The Wellington Tunnels, Memorial to the Battle of Arras
GERMANIA
Anti Kriegs Museum
Festung Königstein
Flandernbunker / “Mahnmal Kilian” e.V.
Garnisonmuseum Ludwigsburg
LITUANIA
Vytautas the Great War Museum
NOUA ZEELANDIA
Whanganui Regional Museum
NORVEGIA
Tirpitz Museum Alta
OLANDA
Nationaal Militair Museum Soesterberg
POLONIA
Museum of Military Technology / Muzeum Techniki Wojskowej
Muzeum Górnośląskie / Upper Silesian Museum
Muzeum Marynarki Wojennej / Naval Museum Gdynia
Muzeum Techniki Wojskowej GRYF
Muzeum Techniki Wojskowej w Zabrzu
Muzeum Twierdzy Kostrzyn / Fortressmuseum of Kostrzyn
Muzeum Wojsk Lądowych w Bydgoszczy/Army Infantery Museum
Rzeszowskie Piwnice / Resov Cellars
PORTUGALIA
Museu do Ar
REGATUL UNIT AL MARII BRITANII ȘI IRLANDEI DE NORD
Black Country Living Museum
Bodmin Keep – Cornwall’s Army Museum
CMSM Combined Military Services Museum
Heugh Battery Museum
Military Museum Scotland
Royal Armouries Museum
Soldiers of Oxfordshire Museum
South Wales Aviation Museum
Stow Maries Great War Aerodrome
Royal Welch Fusiliers Museum
The Staffordshire Regiment Museum
The Tank Museum
York Army Museum
ROMÂNIA
Muzeul Național de Istorie a României
Muzeul Militar Național
Complexul Muzeal Național „Moldova” Iași prin Palatul Culturii din Iași, precum și Palatul “Alexandru Ioan Cuza” de la Ruginoasa
SERBIA
Museum of Rudnik and Takovo Region (Музеј рудничко-таковског краја)
National Museum in Leskovac
National Museum of Serbia/Народни музеј Србије
Zavičajni muzej Župe
SLOVACIAMúzeum Slovenského Národného Povstania
Slovakia Bytča The Wedding Palace in Bytča – administrated by Považské múzeum
Spiš castle administered by Slovak National Museum – Spiš Museum
SLOVENIA
City Museum of Ljubljana / Mestni muzej Ljubljana
Park vojaške zgodovine Pivka /Park of Military History
SPANIA
Museo Histórico Militar de Canarias
STATELE UNITE ALE AMERICII
82d Airborne Division War Memorial MuseumAmerican Heritage Museum
Chippewa Valley Museum
General Robert W. Cone NTC & 11th ACR Heritage Center
Heartland Museum of Military Vehicles
Howard County Historical Society
Hutchings Museum Institute
Las Vegas-Clark County Library District: Sahara West Library
Maryland Veterans Musuem at Patriot Park
Mesa Public Library – Red Mountain Branch
Michigan’s Military Heritage Museum
Military Aviation Museum
Military Heritage Museum
Military History Center of the Carolinas
Museum of the American G.I
National Guard Militia Museum of New Jersey
Pacific Northwest Naval Air Museum
Texas Panhandle War Memorial
The National WWI Museum and Memorial
The William C. Lambert Military Museum and Archive
Tipton-Haynes State Historic Site
Wisconsin Veterans Museum
Woodman Museum
Wright Stuff Squadron Living History Museum
SUEDIA
Aeroseum
Arsenalen – Swedish Tankmuseum
Garnisonsmuseet Skaraborg
Hässleholms Museum
Jamtli Museet
Maritiman – Göteborgs maritima centrum
Miliseum
UNGARIA
HM Hadtörténeti Intézet és Múzeum

Despre filmul de animație ”The War to End All Wars – The Movie”

În cele ce urmează veți regăsi evenimentele și figurile istorice menționate în filmul de animație al trupei Sabaton, „The War to End All Wars”.
Pentru fiecare subiect sunt puse la dispoziția celor interesați mai multe informații despre eveniment și se precizează melodia Sabaton aferentă și episodul de istorie Sabaton de pe YouTube. Episoadele de istorie Sabaton oferă informații detaliate despre fiecare eveniment și furnizează o perspectivă asupra ideii din spatele scrierii melodiei.
Bătălia de pe Yser (1914) – Belgia
Bătălia de pe Yser, care a avut loc în timpul Primului Război Mondial, a debutat la 16 octombrie 1914. Antanta și Belgienii au reușit să le spulbere speranțele germanilor de a duce mai departe Planul Schlieffen. Fiecare tentativă a fost dejucată cu ajutorul mitralierelor și al artileriei din tranșee, precum și prin inundarea intenționată a canalului Yser, care a afectat tranșeele germanilor.
Melodia Sabaton: „Race to the Sea”
Ascultă melodia: https://music.sabaton.net/RacetotheSea
Episodul de istorie Sabaton: https://www.youtube.com/watch?v=lfZACJ0LOqg
Milunka Savić (1888-1973) – Serbia
Milunka Savić, faimoasă eroină de război, este una dintre cele mai decorate femei combatante din lume care au luptat atât în ​​războaiele balcanice, cât și în Primul Război Mondial. Este cunoscută și pentru că și-a tuns părul, schimbându-și aspectul pentru a arăta ca un bărbat, cu scopul de a lua locul fratelui său în armată.
Melodia Sabaton: „Lady Of The Dark”
Ascultă melodia: https://music.sabaton.net/LadyoftheDark
Episodul de istorie Sabaton: https://www.youtube.com/watch?v=jW2gcOIhxhU
Armistițiul de Crăciun din 1914 – Frontul de Vest
Pe 24 decembrie 1914, un armistițiu neoficial de Crăciun a avut loc pe frontul de vest ca un act de încredere pe timp de război. Soldații britanici și germani s-au unit, au socializat și chiar au jucat împreună diverse jocuri – un moment rar, dar magic de pace.
Melodia Sabaton: „Christmas Truce”
Ascultă melodia: https://music.sabaton.net/ChristmasTruce
Episodul de istorie Sabaton: https://www.youtube.com/watch?v=LJq64dF5ZfQ
Prima unitate Stormtrooper autorizată pe Frontul de Vest (1915) – Franța
Soldații Stromtrooper erau soldați specialiști ai armatei germane care foloseau tactici precise de infiltrare pentru a-și ținti dușmanii în timpul Primului Război Mondial. În timpul atacurilor lor, obișnuiau să folosească un amestec mortal de șoc, surpriză și violență extremă.
Melodia Sabaton: „Stormtroopers”
Ascultă melodia: https://music.sabaton.net/Stormtroopers
Episodul de istorie Sabaton: https://www.youtube.com/watch?v=YiGKCtoeFsg
Cuirasatul britanic HMS Dreadnought – Marea Nordului
Această puternică navă de luptă putea atinge o viteză mai mare, avea o rază de acțiune mai mare și era echipată cu tunuri mai mari decât orice altă navă. A declanșat o cursă mondială a armelor navale.
Melodia Sabaton: „Dreadnought”
Ascultă melodia: https://music.sabaton.net/Dreadnought
Episodul de istorie Sabaton: https://www.youtube.com/watch?v=14HwpXli6kA
Sir Adrian Carton de Wiart (1880-1963) – Coasta Franței
Un bărbat cu războiul în sânge, Sir Adrian Carton De Wiart avea origini belgiene, dar în timpul Primului Război Mondial a luptat pentru Imperiul Britanic. Pe parcursul stagiilor sale pe front, a fost rănit de mai multe ori, dar a supraviețuit în ciuda gravității rănilor sale. A devenit cunoscut drept „omul care nu poate fi ucis”.
Melodia Sabaton: „ The Unkillable Soldier”
Ascultă melodia: https://music.sabaton.net/TheUnkillableSoldier
Episodul de istorie Sabatonhttps://www.youtube.com/watch?v=NpR1pgjDA74
Bătălia pentru Vârful Col di Lana (1916) – Muntele Marmolada
La 23:30, pe 17 aprilie 1916, italienii, care se luptau împotriva Imperiului Austro-Ungar, au detonat 5.000 kg de nitrogelatină. Aproximativ 200 de soldați austrieci au fost uciși în explozie și în asaltul care a urmat, iar italienii au apărat vârful Col di Lana.
Melodia Sabaton: „ Soldier of Heaven”
Ascultă melodia: https://music.sabaton.net/TheUnkillableSoldier
Episodul de istorie Sabaton: https://www.youtube.com/watch?v=NpR1pgjDA74
Bătălia de la Doiran (1917) – Frontul macedonian
În timpul Bătăliilor de la Doiran (în 1916, 1917 și 1918), bulgarii și-au apărat cu tenacitate pozițiile bine pregătite împotriva trupelor britanice. Aceștia din urmă au atacat de trei ori liniile frontului și de trei ori au fost învinși.
Melodia Sabaton: „Valley Of Death”
Ascultă melodia: https://music.sabaton.net/TheValleyofDeath
Episodul de istorie Sabaton: https://www.youtube.com/watch?v=ywzx6c80UdY
Regimentul de Infanterie american Harlem Hellfighters trimis în luptă în Primul Război Mondial (1917) – Franța
La 8 aprilie 1917, Regimentul 369 de Infanterie, cunoscut sub numele de Harlem Hellfighters din SUA, a fost chemat în serviciul federal la Camp Whitman din New York. Acolo au învățat practici militare de bază pentru a se pregăti pentru ceea ce avea să urmeze. La mai puțin de un an, în 1918, regimentul a fost desemnat să lupte în Primul Război Mondial alături de armata franceză. Au luptat și în cel de-al Doilea Război Mondial. Curajoșii soldați din Harlem Hellfighters erau în principal soldați afro-americani și portoricani și nu aveau voie să lupte alături de soldații americani obișnuiți.
Melodia Sabaton: „Hellfighters”
Ascultă melodia: https://music.sabaton.net/Hellfighters

Recital de canto „Spre apus...”
2023-11-08 16:00 - 17:00
Complexul Muzeal Național „Moldova” Iași, în parteneriat cu Universitatea Națională de Arte „George Enescu” Iași, invită publicul la un nou eveniment muzical, ce va avea loc miercuri, 8 noiembrie 2023, ora 16.00, în Sala „Henri Coandă” de la Palatul Culturii.
Recitalul de canto „Spre apus…” reunește pe scenă studenți ai Facultății de Interpretare, Compoziție și Studii muzicale teoretice, de la Universitatea Națională de Arte „George Enescu din Iași, sub îndrumarea asist. univ. dr. Eliza Irina-Solomon. Interpretează: Roxana Stoleru – anul I, Denisa Strugariu – anul II, Georgiana Nistor – anul II, Alexandra Condrea – anul III, Alexandra Stăncescu – anul IlI, Diana Cruceanu – anul III și Alexandra Amarandei – anul IV, acompaniate la pian de conf. univ. dr. Brîndusa Tudor.
Programul cuprinde arii și lieduri din creația compozitorilor: W.A. Mozart, Gioachino Rossini, Vicenzo Bellini, Giulio Caccini, J.S. Bach, M.I. Glinka, Antonin Dvorak, Gabriel Faure, Diamandi Gheciu, Paul Constantinescu, Eugen Doga.
Intrarea la acest eveniment este liberă, în limita locurilor disponibile.

„Toamnă Româno-Italiană”, ediția a VIII-a
2023-11-11 15:00 - 17:00 | Muzeul Memorial „Mihail Kogălniceanu”, Strada Mihail Kogălniceanu nr. 11, Iași, Iași, 700454, România
Complexul Muzeal Naţional „Moldova” Iaşi vă invită sâmbătă, 11 noiembrie 2023, ora 15.00, la Muzeul Memorial „Mihail Kogălniceanu” Iași, la întâlnirea cu poeta Rodi Vinau, autoarea volumului bilingv de poezie „Nu ucide cuvântul/Non uccidere la parola”, eveniment organizat în cadrul proiectului „Toamnă Româno-Italiană”, ediția a VIII-a.
Traducătoarea Cătălina Frâncu și scriitorul Emilian Marcu vor prezenta volumul, iar microrecitalul la pian susținut de Tudor Florin Moraru, elev la Școala de pian a prof. Daniela Relea și student la Universitatea Națională de Arte „George Enescu” Iași – secția compoziție clasică, va completa programul acestei manifestări.
Evenimentul va fi moderat de editor Elena Leonte, gazda acestui eveniment fiind muzeograf Mihaela Tudose.
Organizatori: Asociaţia „Universul Prieteniei”, în parteneriat cu Complexul Muzeal Naţional „Moldova” Iaşi – Muzeul Memorial „Mihail Kogălniceanu” Iași.
„Toamnă Româno-Italiană”, proiect inițiat de Asociația „Universul Prieteniei” Iași, a debutat în 2016, fiind conceput ca un duplex cultural desfăşurat la Torino, Ivrea, Milano, Roma şi la Iaşi, în parteneriat cu Consulatele de la Torino și Milano și cu Ambasada României în Republica Italiană. La ediția a VII-a, în 2022, a avut parteneri Academia României la Roma și Institutul Cultural Român, scopul proiectului fiind promovarea culturii şi a tradiţiilor româneşti, oferind astfel o identitate familiilor stabilite în diaspora italiană.

Atelier artistic pentru pacienți „De la selfie la autoportret”
2023-11-14 16:00 - 17:30
În cadrul cooperării dintre Complexul Muzeal Național „Moldova” și Institutul Regional de Oncologie Iași, desfășurate cu sprijinul Asociației Bolnavilor de Cancer, marți, 14 noiembrie 2023, de la orele 16.00, va avea loc un nou atelier artistic dedicat pacienților oncologici.
Desfășurat în mediul online, atelierul are ca temă „De la selfie la autoportret”, și această ediție propunându-și să aducă în rândul participanților o stare de bine, determinată de emoția gestului creator.
Complexul Muzeal Național „Moldova” este instituție care beneficiază de ACREDITARE ERASMUS în domeniul educației adulților (cod de acreditare 2020-1-RO01-KA120-ADU-095246) pentru perioada 2021-2027, iar în acest context își propune să sporească accesibilitatea muzeală către diferite categorii de public aflate în situații dificile.
Atelierul online va beneficia de coordonarea de specialitate asigurată de d-na psiholog dr. Roxana Postolică.

Conferință de închidere a proiectului „Tangoterapia și rolul său în recuperarea pacienților cu boala Parkinson” (ed. a II-a)
2023-11-15 12:00 - 13:30
Muzeul Memorial „Mihail Kogălniceanu” din cadrul Complexului Muzeal Național „Moldova” Iași, în parteneriat cu Asociația Cetățenilor Implicați în Comunitate Iași, invită publicul să participe, miercuri, 15 noiembrie 2023, de la ora 12.00, la conferința de închidere a proiectului „Tangoterapia și rolul său în recuperarea pacienților cu boala Parkinson – ediția a II-a”.
Programul conferinței cuprinde: prezentarea rezultatelor proiectului și obiective viitoare; lansarea ghidului de buzunar de informare, prim ajutor și bune practici legate de boala Parkinson; lansarea unui calendar ilustrat cu fotografii în care se regăsesc o parte din beneficiarii și voluntarii proiectului, rezultat al unui proiect fotografic manifest și al unei expoziții de fotografie, parte din campania de conștientizare a populației asupra bolii Parkinson, a impactului psiho-social și economic al acesteia; prezentarea rezultatelor cercetării inițiate în prima ediție, prin care s-a urmărit măsurarea repetată a unor indicatori; sesiune de întrebări și răspunsuri.
Inițiat și coordonat de Anca Ciliac, Director Proiecte, Parteneriate și P.R. în cadrul Asociației Cetățenilor Implicați în Comunitate Iași, proiectul este realizat în colaborare cu Școala de tango argentinian „Tango Feliz” Iași, cu sprijinul comunității de tango din Iași, și co-finanțat cu fonduri nerambursabile de Primăria Municipiului Iași, în baza legii 350/ 2005.

Lansarea Anuarului Muzeului Etnografic al Moldovei (XXII)
2023-11-15 15:00 - 17:00
Muzeul Etnografic al Moldovei din cadrul Complexului Muzeal Național „Moldova” Iași invită publicul la evenimentul de lansare a celui de-al XXII-lea număr al „Anuarului Muzeului Etnografic al Moldovei”, care va avea loc miercuri, 15 noiembrie 2023, începând cu ora 15.00, în Sala „Petru Caraman” de la Palatul Culturii.
Volumul, apărut la Editura Palatul Culturii, Iași, 2022, va fi prezentat de prof. univ. dr. Ion H. Ciubotaru, membru de onoare al Academiei Române, și de dr. Ioana Repciuc, cercetător științific la Institutul de Filologie Română „Alexandru Philippide” al Academiei Române – Filiala Iași.
Cele peste 500 pagini ale Anuarului reunesc studii, materiale, pagini de corespondență, documente, restituiri, recenzii, prezentări, semnate de nume consacrate în domeniul etnografiei, al muzeografiei și al patrimoniului.

Ziua Muzeului „Poni - Cernătescu” – 32 de ani de la deschiderea pentru public
2023-11-17 12:00 - 14:00
Complexul Muzeal Național „Moldova” Iași invită publicul la un eveniment special, menit să marcheze aniversarea a 32 de ani de la deschiderea Muzeului „Poni–Cernătescu”, din cadrul Muzeului Științei și Tehnicii „Ștefan Procopiu”.
Ziua Muzeului „Poni – Cernătescu” va reuni vineri, 17 noiembrie 2023, începând cu ora 12.00, personalități ieșene, iubitori ai muzeului și tineri artiști, în cadrul unei întâlniri moderate de dr. ing. Monica Nănescu, șef al Muzeului Științei și Tehnicii „Ștefan Procopiu”, și de Oana Florescu, muzeograf la Muzeul „Poni – Cernătescu”.
Programul va debuta cu evocarea „In Memoriam Prof. univ. dr. Margareta Poni” (1889 – 1973), susținută de prof. univ. dr. Ion Sandu, de la Universitatea „Alexandru Ioan Cuza” din Iași, la comemorarea a 50 de ani de la stingerea din viață a Margaretei Poni.
Fiica savantului Petru Poni și a poetei Matilda Cugler-Poni, prof. univ. dr. Margareta Poni a slujit cu devotament învățământul superior ieșean, atât în cadrul Universității „Alexandru Ioan Cuza”, cât și la Institutul Politehnic „Gheorghe Asachi”. S-a remarcat ca pedagog, cercetător, editor de manuale universitare și s-a numărat printre fondatorii Filialei Iași a Academiei Române. Pentru întreaga activitate didactică și de cercetare desfășurată timp de aproape patru decenii, a fost distinsă cu titlul de profesor universitar emerit.
Evenimentul va fi marcat și prin vernisarea expoziției „Mărturii ale istoriei scrisului din perioada 1850 – 1970”, care va rămâne deschisă publicului, până pe 31 decembrie 2023.
Programul se va încheia cu un Microrecital de chitară clasică, susținut de elevi ai Colegiului Național de Artă „Octav Băncilă” din Iași, îndrumați de prof. Constantin Lazăr.La acest eveniment, intrarea este liberă. Vă așteptăm cu drag să ne fiți alături.
Muzeul „Poni – Cernătescu”, situat în Iași, pe strada Mihail Kogălniceanu nr. 7B, este parte a Muzeului Științei și Tehnicii „Ștefan Procopiu” din cadrul Complexului Muzeal Național „Moldova” Iași și poate fi vizitat de marți până sâmbătă, între orele 10.00 – 17.00 (ora 16.30, ultimul bilet).

Prezentare și discuție filosofică: „Filosofia în India”
2023-11-18 14:00 - 17:00
Muzeul Științei și Tehnicii „Ștefan Procopiu” din cadrul Complexului Muzeal Național „Moldova” Iași, în parteneriat cu Asociația „Noua Acropolă” – Filiala Iași, organizează sâmbătă, 18 noiembrie 2023, începând cu ora 14.00, la Muzeul „Poni-Cernătescu”, o nouă prezentare filosofică: „Filosofia în India”.
Celebrăm și în acest an Ziua Mondială a Filosofiei, propusă de UNESCO, printr-o prelegere care ne poate apropia de aspectele utile ale filosofiei. Azi, poate mai mult decât oricând, ele sunt deosebit de necesare pentru a depăși provocările vieții. Compasiunea, înțelegerea, toleranța, gândirea clară sunt doar câteva dintre obiectivele la care se poate ajunge prin intermediul filosofiei. Toate aceste valori pot fi regăsite în India, o cultură cu o tradiție milenară în căutarea Adevărului.
Prezentarea va fi susținută de Marius Andro. Intrarea la acest eveniment este liberă, în limita locurilor disponibile.
